
Arbeidsgivers styringsrett

Arbeidsgivers styringsrett defineres tradisjonelt som arbeidsgivers ensidige rett til å treffe ensidige beslutninger som arbeidstakeren må rette seg etter.  Styringsretten er imidlertid ikke fri.
Kurset inneholder en gjennomgang av styringsrettens opphav og idé. Deretter behandles styringsretten ved ansettelse, underveis i arbeidsforholdet og ved avslutning av ansettelsesforholdet.  

Formål
Kurset vil gi deltakerne kunnskap om hva styringsretten – som restkompetanse – innebærer. Kurset blir lagt opp svært praktisk, med rik mulighet til spørsmål og diskusjon underveis. 

Målgruppe
Kurset er beregnet for ledere på alle nivå, tillitsvalgte, verneombud, medlemmer av arbeidsmiljøutvalg, arbeidstakere generelt og andre med interesse for fagfeltet. Kurset retter seg mot offentlig ansatte, men særregler for ansatte i staten behandles ikke.

Innhold
1. Tilnærming til styringsretten som fenomen 
2. Definisjon og "hjemmel" for styringsretten 
3. Ensidige beslutninger vs. bedriftsdemokrati og medbestemmelse 
4. Styringsretten angir arbeidsgivers handlingsrom som restkompetanse 
5. Styringsretten ved inngåelse av arbeidsforhold 
1. Kvalifikasjonsprinsippet 
2. Intervjusituasjonen 
3. Arbeidsavtalens sentrale betydning 
6. Styringsretten ved behov for sentrale endringer underveis i arbeidsforholdet 
1. Endringer av arbeidsoppgaver, ansvar og arbeidssted 
2. Endringer av arbeidstid 
7. Styringsretten ved behandling av krevende personalsaker og utfordrende situasjoner
8. Styringsretten ved avslutning av arbeidsforholdet - stillingsvernreglene 
9. Etikk, forsvarlig saksbehandling og saklighet som forutsetning for utøvelse av styringsretten 
Det vil bli utarbeidet kursmateriell, men deltakeren må medbringe en utskrift av arbeidsmiljøloven.

[image: Kurt O. Bjørnnes]Foreleser Kurt Bjørnnes
  Han er advokat MNA og har egen praksis i 
  Skudeneshavn. Han har gjennom mange år utviklet og gjennomført 
  undervisningsoppdrag for kommuner, fylkeskommuner, 
  helseforetak, direktorater og departementer. I tillegg har han hatt 
  undervisningsoppdrag gjennom Høgskolen Innlandet. I tillegg har 
  han prosess- og prosedyreerfaring og er fast tilknyttet 
  Fagakademiet.  

